Tatoeba sentences — language code: ber
Mi ifukk asiwel n usefru, yenna deg wul-is: “Ur ẓriɣ ara ad d-immeslay umedyaz fell-i akkagi, ad as-tiniḍ amzun yettkacaf”.
Yeɛreḍ ad yekker ur yezmir ara.
Yeḥsa mi tuweḍ tfekka-s ɣer lqaɛa, teddez akken i ilaq.
Yemneɛ ur dgedgen ara yiɣsan-is iwessuren iḥeḍmen am usɣar aqdim.
Teḍra yid-s am wakken idux cwiṭ.
Tagut-nni i yedlen allen-is tbeddu tettekkes almi yuɣal yezmer ad iwali sdat-s.
Dɣa imiren kan idher-as yiwen urgaz, acamar-is iɣumm akk udem-is, yettaweḍ-as-d ɣer yidmaren deg wakken ɣezzif.
Iteddu-d srid ɣur-s.
Yeg Rebbi yugad-it, acemma ur yezmir ad t-yexdem.
Yeqqim kan yettraju d acu ara s-yeg wagi i d-yerran srid ɣur-s.
Winna mi d-yuweḍ ɣur-s, yeṭṭef-it ddaw n tɣerdin s yixabbazen-is, irfed-it-id am tmeččimt n taduṭ, isbedd-it-id, yezwi-as akk aɣebbar, maca awal ur t-id-yuli.
Mḥend mi t-tɛedda lxelɛa-nni n tazwara acku yenwa d ayen ur nelhi ara s-yexdem uterras-nni bu ucamar, yebda yettuɣal-d ɣer yiman-is akken i ilaq, yuweḍ almi d-yecmumeḥ i usellak-ines iwumi yenna: “Tanemmirt !”
Winna awal ur as-t-id-yerri.
Yeṭṭef-as kan afus i Ɛemmi Mḥend mi yebda yetteḥrurud cwiṭ cwiṭ.
Tanila i ṭṭfen d tin ara ten-yawin ɣer tɛecciwt n umɣar amattar.
Taɛecciwt-a d yiwet n texxamt n yiwet lḥara yehruran, teddrem akk meḥsub, ala taxxamt-a i d-yeggran tbedd, ssqef-is yettiqi kan cwiṭ mi ara d-teqwu lgarra, wanag yezmer umdan ad yidir daxel-is ma terra-t tmara ur yesɛi ara xir.
Tezga teṭṭurref cwiṭ ɣef temdint, tebɛed ddeqs ɣef uxxam-is amezwaru anda yedder ussan-is n tefsut netta d uzgen-is Tasaɛdit.
“Ayen yelhan ur d-yettɣama”. Akka i yennum yeqqar deg wul-is.
Nekk d agellid-nnek.
Nekk d agellid-nnem.
Netta d agellid-nnek.
Netta d agellid-nnem.
Agellid-nni yessefk ad yemmet.
Netta d agellid-inu.
Yella yettidir akken i as-yehwa.
Yexdem, yeɛteb nezzeh, isekker-d tawacult-is deg lɛezza, acemma ur tt-ixuss ɣas ma tixeddimt-is mačči d tin ifazen.
Ixeddem ayen yufa, d imliwi n ubennay, d afellaḥ lawan n tmegra, yettsubbu-d yessalay sselɛa seg yikamyunen.
Urǧin yerri taqejjirt-is ɣer deffir, ayen i as-d-tefkiḍ ad t-yexdem, yeṭallay kan ɣer lexlas n leɛtab-is.
Meskin ur yessin ara akk asteɛfu, ihebber yal ass, yugar azger deg umahil.
Ula d Rebbi ur t-iɣull ara, tarzeft s way-s i t-id-iɣat d tazmert n ddkir.
Leqraya ur yeɣri ara aṭas, zik i d-yeṭṭaxer asmi akken i yemmut baba-s Ɛacur.
Din din yeṭṭef amkan-is, ilaq ad yili win ara ixedmen fell-as akk d yemma-s.
D ayen i iga s tebɣest.
Ibges ɣer yixeddim s tidet, daɣ netta, netta d yemma-s ddren deg liser, yerna akukru d leɛdez ur ten-yessin ara akk.
Ala iɣallen-is i yesɛa, d axeddam seg wasmi i d-yekker.
Ɣef wudem-is tidi d takka, fkant-as sser n uzger.
Iseggasen ttɛeddayen, netta yettimɣur irennu.
Yemma-s tejba-d ɣur-s tewser, rnan-d ɣur-s wissen acḥal d aṭanen.
Yal ass teqqar i mmi-s awḥid: “Kker a mmi ad tgeḍ axxam akken ad yeɛmer d irgazen, ad d-teǧǧeḍ wid ara irefden isem-ik.
Nekk bɣiɣ ad ferḥeɣ s tissulya-k send ad rzuɣ s axxam-iw aneggaru, axxam-iw n dima.
Welleh-iyi-d kan anda ad rreɣ, ad ruḥeɣ imiren ad ak-tt-id-xeḍbeɣ.